Sarki Muhammadu Sunusi II ya amsa takardar tuhumar da gwamnatin Kano ke masa – Freedom Radio Nigeria
Labaran Kano
Labaran Wasanni
Rahotonni
Tarihi da Al’adu
Inda Ranka
Kowane Gauta
Mai martaba sarkin Kano Malam Muhammadu Sanusi ll ya musanta zargin da Hukumar karbar korafi da yaki da cin hanci da rahsawa ta jihar Kano ke masa na barnatar da sama da naira biliyan uku mallakin masarautar Kano.
Wannan na kunshe cikin takardar tuhumar da sarkin ya amsawa gwamnatin jihar Kano, mai dauke da sa hannun mukaddashin sakataren majalisar masarautar Kano Malam Abba Yusuf.
A cewar sarkin lokacin da ya hau karagar mulkin Kano, ya samu naira biliyan daya da miliyan dari takwas da casa’in da uku, da dubu dari uku da talatin da takwas, da dari tara da ashirin da bakwai, da kuma kwabo talatin da takwas a lalitar masarautar.
Mai martaba sarkin Kano ta cikin takardar ya kuma bayyana cewa shi ba jami’in lura da sashen kudi bane, don haka bashi da alhakin yadda za’a sarrafa kudin masarautar Kano.
Idan za a iya tunawa dai a ranar Alhamis din da ta gabata ne gwamnatin jihar Kano ta aikewa Malam Muhammadu Sanusi na biyu takardar tuhumar, kan zargin da ake masa da barnatar da sama da naira biliyan uku mallakin masarautar, tun daga lokacin da ya hau mulki zuwa yanzu.
Post Views: 2,223
Jami’ar Bayero ta yi bikin yaye dalibai karo na 35
Sarkin Rano ya dakatar da wasu Hakimai
Freedom Radio Kano 99.5 FM Your browser does not support the audio element. Freedom Radio Kaduna 92.9 FM Your browser does not support the audio element. Freedom Radio Dutse 99.5 FM Your browser does not support the audio element. Dala FM Kano 88.5 Your browser does not support the audio element.
Subscribe to Freedom Radio via Email
Join 327,895 other subscribers.